APEK: Napredak u integraciji regiona
Lideri APEK-a nakon samita ističu da su postigli napredak ka otvorenijoj trgovini u jeku znatnih rizika zbog evropske dužničke krize
Predsednik Obama je juče poručio liderima APEK-a da su Sjedinjene Države predane otvorenoj trgovini u azijsko-pacifičkom regionu, za koji se Vašington nada da će uspeti da stvori dinamičnu ekonomsku zonu. Predsednik Obama je podvukao da APEK obuhvata gotovo tri milijarde ljudi i nekoliko najvećih američkih trgovinskih partnera, uključujući Japan i Kinu. Američki predsednik je održao bilateralne razgovore sa liderima Kine, Japana i Rusije. Na ranijim sastancima, američki funkcioneri, uključujući državnu sekretarku Hilari Klinton, razgovarali su sa svojim kolegama o pitanjima regionalne trgovine i globalnim strategiškim izazovima. Sjedinjene Države su pozdravile sporazum o razgovorima sa ciljem postizanja trans-pacifičkog partnerstva. Ti pregovori su do sada obuhvatili devet članica, uključujući Sjedinjene Države, a sada su i Meksiko, Japan i Kanada izrazili želju da se pridruže tom dijalogu. Lideri APEK-a se nadaju da će ojačati trgovinske veze u svom delu sveta kako bi se suprostavili finansijskoj krizi u Evropi. Američki zvaničnici su apelovali na zemlje izvoznice poput Kine da pospeše potražnju unutar zemlje kako bi zaštitili region od globalnih finansijskih problema. Samit je, inače, doveo do saobraćajnih gužvi i problema za turiste, ali je pružio predsedniku Obami šansu da gostima pokaže svoju rodnu državu Havaji. Demonstranti, koji se protive globalizaciji, takodje su preneli svoju poruku. Isto je učinila i grupa Falung Gong, koja je protestovala zbog suspenzije svoje organizacije u Kini. Zagovornici nezavisnosti Havaja, uključujući nastavnika srednje škole Džona Lopeza takodje su uputili svoj apel delegatima APEK-a. „ Posle sastanaka na samitu, zvaničnici su istakli da su postigli napredak u ostvarenju ciljeva ekonomske integracije azijsko-pacifičkog regiona, smanjenju tarifa na zelenu tehnologiju i regulatornim reformama u cilju podsticanja trgovine.